Tvær krappar og nokkuð djúpar lægðir eru á sveimi djúpt suðvestur í hafi , en þeim fylgir sameiginlegt úrkomusvæði sem nálgast suðurströndina . Gul viðvörun tekur gildi á Suðurlandi á hádegi og suðaustanlands síðdegis . Er þar spáð vindi , 20 til 25 metrum á sekúndu . Þetta kemur fram hugleiðingum veðurfræðings á vef Veðurstofunnar . Samfara lægðunum fer austanvindur vaxandi í dag og verður að stormi eða roki undir Eyjafjöllum , við Reynisfjall og Öræfajökul síðdegis . „ Jafnframt þykknar upp víða á landinu og snjóar sums staðar sunnanlands seinni partinn . Í kvöld hvessir einnig úr norðaustri á Vestfjörðum með éljagangi og hríðarveðri á þeim slóðum fram eftir nóttu . Svalt loft umlykur landið og því víða talsvert frost . Á morgun eru lægðirnar komnar langt austur í haf og vindur orðinn norðanstæðari . Gengur á með éljum víða um land , en léttir til fyrir sunnan og vestan og hlýnar heldur . Lægir síðan um kvöldið og dregur úr éljum , “ segir í hugleiðingum veðurfræðings . Veðurhorfur á landinu næstu daga Á sunnudag : Norðaustan 13 - 20 m / s í fyrstu með snjókomu eða éljum N - og A-lands og hita kringum frostmark . Lægir síðan smám saman og léttir til , en áfram dálítil él á N - og A-landi og kólnar í veðri . Á mánudag : Gengur í suðaustan 13 - 18 m / s með snjókomu , en slyddu eða rigningu við S-ströndina síðdegis . Hægari NA-lands framan af degi , en hvessir seinni partinn og fer að snjóa . Hiti að 5 stigum syðst á landinu , annars 0 til 10 stiga frost , kaldast á NA-landi . Á þriðjudag : Útlit fyrir að gangi í norðan - og norðaustanstórhríð á N-verðu landinu , en hægari vindar og él syðra . Hiti kringum frostmark . Á miðvikudag og fimmtudag : Lítur út fyrir ákveðna norðanátt með snjókomu eða éljagangi , en bjartviðri sunnan heiða og kólnandi veður . Á föstudag : Líklega austan - og norðaustanáttir með snjókomu eða éljum í flestum landshlutum og kalt veður .